Pirmosios Baltijos jūros regiono

Gyvūnų gerovės konferencijos

**ATSAKINGAS GYVŪNŲ LAIKYMAS**

DEKLARACIJA

2011 m. gegužės 5-6 d., Vilnius

Gyvūnų gerovė yra sudėtinga ir daugiaaspektė tarptautinė bei vidaus politikos problema, turinti etinę, mokslinę, ekonominę, kultūrinę ir politinę svarbą;

Gyvūnai yra gyvos ir juslios būtybės, jų apsauga ir tinkamas elgesys su gyvūnais yra vienas iš kultūringos ir civilizuotos XXI amžiaus Europos iššūkių;

Kadangi ne visada paisoma gyvūnų gerovės ir gyvūnai augintiniai yra laikomi neatsakingai, susiformavo neigiama nuomonė apie gyvūnų augintinių savininkus, todėl daugėja apribojimų, kurie sulaiko žmones nuo šunų ir kačių laikymo;

Žiaurumą apibrėžiantys įstatymai turėtų būti taikomi ir gyvūnų augintinių savininkams, o pažeidimai turėtų užtraukti baudžiamąją atsakomybę;

Europos šalys priėmė daug su gyvūnų gerove susijusių įstatymų ir pasiekė vieną aukščiausių gyvūnų gerovės lygių pasaulyje, tačiau dabartinė Europos Sąjungos gyvūnų gerovės politika labai mažai remia gyvūnų augintinių gerovę, todėl reikia dar didesnio koordinuoto bendradarbiavimo, visa apimančių bendrų politinių susitarimų gyvūnų augintinių gerovei ir sveikatai užtikrinti ES ir pasauliniu mastu;

Ragina privaloma tvarka, neatidėliojant, pagal ES komisijos parengtą projektą į ES šalių narių Gyvūnų sveikatos įstatymą, iki 2011 metų pabaigos įtraukti šunų identifikavimą ir registravimą.

Per pastarąjį dešimtmetį buvo pasiekta rimta pažanga Europos Sąjungos gyvūnų apsaugos ir gerovės politikoje, todėl šiai problemai spręsti laipsniškai buvo skiriama vis daugiau lėšų;

Konstatuoja, kad Europos Sąjungos Gyvūnų gerovės įstatymai turėtų įgyvendinti bendrą bazinį gyvūnų gerovės ir sveikatos lygį, įskaitant ir gyvūnus augintinius, taip pat skatinti bendradarbiavimą šioje srityje su trečiosiomis šalimis; įtraukti gyvūnų augintinių savininkų atsakomybės klausimą į ES komisijos rengiamą Gyvūnų gerovės strategiją;

Pažymi, kad Europos Sąjungos veikimo sutarties (TFEU) 13 straipsnis sukūrė geresnį teisinį pagrindą, pagal kurį, formuluojant ir įgyvendinant Europos Sąjungos politiką žemės ūkio, žvejybos, transporto, vidaus rinkos, mokslinių tyrinėjimų ir technologijų pažangos bei kosmoso srityse, Sąjunga ir valstybės narės privalo, kadangi gyvūnai yra juslios būtybės, atkreipti dėmesį į gyvūnų gerovės reikalavimus visiems gyvūnams, kartu gerbiant teisines ir administracines valstybių narių nuostatas ir papročius, kurie susiję su religiniais papročiais, kultūrinėmis tradicijomis ir vietiniu paveldu;

Pabrėžia, kad gyvūnų populiacijos reguliavimo (ABC) programos siūlo tinkamą sprendimą šunų populiacijos pertekliui mažinti – privalomą gyvūnų identifikavimą ir efektyvią bei patikimą šunų registravimo sistemą, ji būtina sėkmingam gyvūnų sveikatos ir gerovės užtikrinimui, tikintis, kad tokiu būdu šeimininkai ras savo pasiklydusius ir benamiais tapusius šunis, kad tai padės išvengti nelegalaus šuniukų pardavinėjimo ir propaguos atsakingą gyvūnų laikymą;

Pripažįsta ir nurodo, kad eutanazija gali būti vertintina tik kaip veterinaro priedermė užmigdyti sergantį, sužeistą arba agresyvų gyvūną, ir ją gali atlikti tik veterinaras. Tai reiškia, jog veiksmas numarinant gyvūną be veterinaro įsikišimo yra vertintinas ne kaip eutanazija, o kaip žudymas. Eutanazija gali būti atliekama tik veterinarijos gydytojo arba bent jau prižiūrint veterinarijos gydytojui;

Remia tvirto požiūrio atsiradimą dėl šunų populiacijos pertekliaus sustabdymo Europoje per metodišką ES mastu vykdomą gyvūnų gimstamumo reguliavimą ir edukacines strategijas bei programas, užuot žudžius sveikus gyvūnus Europoje, atsižvelgiant į ankstesnes įvairių valstybių narių arba su tuo susijusių asmenų patirtis;

Pripažįsta svarbą ir remia didėjantį bendradarbiavimą tarp valstybių narių ir didelių regionų, dalijantis ir atkreipiant dėmesį į geriausią praktiką ir patirtį, siūlo įtraukti gyvūnų gerovę ir sveikatą užtikrinančias priemones (įskaitant ir gyvūnus kompanionus) į ES Baltijos jūros regiono strategijos veiksmų planą taip pat, kaip Viduržemio jūros strategiją ir Naująją Dunojaus strategiją;

Kviečia valstybes nares neatidėliojant imtis priemonių, kad būtų užtikrinta tinkama gyvūnų apsauga ir gerovė, taip pat ir atsakingo laikymo idėjos būtų toliau propaguojamos per švietimo programas, ypatingai vaikams, ir informacines kampanijas.

Deklaracijos priedas

Pirmosios Baltijos jūros regiono

Gyvūnų gerovės konferencijos

ATSAKINGAS GYVŪNO LAIKYMAS

2011 m., gegužės 5-6 d., Vilnius

GERIAUSIA PRAKTIKA DĖL GYVŪNŲ AUGINTINIŲ ĮSTATYMŲ LEIDYBOS

Bendrieji principai:

1. **Gerbti gyvūnus kaip juslias būtybes, 13 TFEU straipsnis (Europos Sąjungos funkcionavimo sutartis);**
2. **Gerbti ir įgyvendinti penkias laisves:**

* **Laisvė nejausti alkio ir troškulio –** lengvai pasiekiamas šviežio vandens dubenėlis ir subalansuota mityba, kad šuo būtų sveikas ir energingas;
* **Laisvė nepatirti diskomforto** – tinkama aplinka su prieglobsčiu ir patogia poilsio vieta;
* **Laisvė nejausti skausmo, nepatirti sužeidimų ir ligų** – užkirsti kelią nelaimėms ir užtikrinti greitą gydymą;
* **Laisvė elgtis pagal prigimtį** – tinkama erdvė ir įranga, bendravimas su tos pačios rūšies gyvūnais;
* **Laisvė nepatirti baimės ir kančių** – tinkamos sąlygos ir priežiūra, kad būtų išvengta bet kokio psichologinio diskomforto.

1. **Atsakingas gyvūnų laikymas.**
2. **DETALI GERIAUSIA PRAKTIKA:**
3. **Etika (kad būtų išvengta neetiškos komercializacijos – gyvūnai nėra prekės)**

* Uždrausti šunų ir kačių pardavimą viešosiose erdvėse;
* Uždrausti žudyti šunis ir kates, galima naudoti tik tinkamai pritaikytą eutanaziją;
* Uždrausti gyvūnų naudojimą pasilinksminimams, pavyzdžiui: šunų kovoms, varjetė, šou renginiams;
* Uždrausti gyvūnų seksualinį išnaudojimą (zoofilija);
* Žiaurumą su gyvūnais laikyti kriminaliniu nusikaltimu (pagal Baudžiamąjį kodeksą).

1. **Atsakingas gyvūnų laikymas**

* Privalomoji veterinarinė prevencija (vakcinacija);
* Privalomas visų šunų identifikavimas ir registravimas, o kačių – jeigu tai įmanoma (vieninga sistema visoje ES);
* Pažymėjimų išdavimas veisėjams ir jų atestavimas.

1. **Socialinio švietimo sistema**

* Jeigu yra benamių gyvūnų, turi būti skatinamas vyriausybės ir nevalstybinių organizacijų bendradarbiavimas gyvūnų gerovės srityje. Ilgalaikiai politinių veiksmų planai;
* Privalomas visuomenės švietimas, vaikų švietimas mokyklose ir profesionalų paskaitos apie gyvūnų gerovę (veterinarams, teisėjams, prokurorams, policininkams ir šunų savininkams);
* Vystyti ES bendrojo mokymo programą veterinarams.

1. **GERIAUSIA PRAKTIKA VYRIAUSYBEI:**
2. **Įstatymų leidybos klausimai:**
3. Vyriausybės nacionalinių ir vietinių Gyvūnų gerovės tarybų įkūrimas, atsižvelgiant į nevyriausybines organizacijas;
4. Gyvūnų gerovės grupių skatinimas Parlamente;
5. Tarptautinis bendradarbiavimas tarp žemės ūkio, sveikatos ir švietimo įstatymų vykdančiųjų institucijų;
6. **Vykdymo klausimai:**
7. Įgaliotinių sistema;
8. Juridinė kompetencija diplomuotoms nevyriausybinėms organizacijoms. Kompetencijų kūrimas atestuotiems nacionaliniu ir vietiniu lygiu gyvūnų gerovės juristams;
9. Pagalba registruotoms nevyriausybinėms organizacijoms rengiant aukšto lygio ieškinius.
10. **GERIAUSIOS PRAKTIKOS: NEVYRIAUSYBINIŲ ORGANIZACIJŲ DALYVAVIMAS.**

**DĖMESIO*: galutinis Deklaracijos tekstas dar redaguojamas.***